Rétt viðbrögð 19 manna áhafnar Normu Mary komu í veg fyrir að illa færi í gær þegar eldur kom upp um borð á vinnsludekki togarans , þar sem hann var á þorskveiðum í Barentshafi . Við erum fyrst og fremst þakklátir réttum viðbrögðum áhafnarinnar sem kom í veg fyrir að ekki fór verr um borð í Normu “ , segir Óskar Ævarsson útgerðarstjóri Onward Fishing . Norma Mary er togskip í eigu Onward Fishing Company í Skotlandi sem er dótturfélag Samherja hf . Með bréfi þessu fer stjórn Samherja hf. þess á leit , fh. félagsins og tengdra aðila ( saman vísað til sem Samherja ) , við bankaráð Seðlabanka Íslands , að það hlutist til um að fram fari athugun á stjórnsýslu bankans , bankastjórnar og annarra starfsmanna , að því er snertir gjaldeyriseftirlit , einkum og sér í lagi í tengslum við húsleit , rannsókn , samskipti , kærur og fjölmiðlaumfjöllun af hálfu Seðlabanka Íslands ( vísað til sem Seðlabankinn eða bankinn ) um málefni Samherja . Þessi málaleitan er gerð með vísan til ákvæða laga nr. 36 / 2001 um Seðlabankans , þar sem fram kemur í 28. gr. að bankaráð hafi eftirlit með því að Seðlabankinn starfi í samræmi við lög sem um starfsemina gilda . Verður að telja yfir allan vafa hafið , að í ákvæði þessu felist víðtæk eftirlitsskylda um að yfirstjórn Seðlabankans fari í störfum sínum að landslögum og hlíti þeim reglum er fram koma í stjórnsýslulögum sem og öðrum lögum . Mál Seðlabankans á hendur stjórnendum Samherja hefur verið fellt niður Niðurstaða málsins er að engin saknæm háttsemi var viðhöfð Ásakanir og húsleit Seðlabankans voru tilhæfulausar Seðlabankinn verður að axla ábyrgð Fyrir helgi felldi embætti sérstaks saksóknara niður mál á hendur mér og nokkrum starfsmönnum Samherja . Orðrétt kemur fram í bréfi frá embættinu : „ Nánar tiltekið taldi embættið að það sem fram kom við rannsókn málsins um ætluð brot og atvik þeim tengd benti ekki til að hugsanleg persónuleg refsiábyrgð [ mín ] eða annarra kærðra einstaklinga á ætluðum brotum í málinu gæti komið til álita . Þegar af þeirri ástæðu lauk embættið meðferð sinni á viðkomandi sakarefnum málsins enda nægði hún til að útiloka að komið gæti til höfðunar sakamáls vegna ætlaðra brota . “ Ég er afskaplega þakklátur og ánægður að fá þessa niðurstöðu loks í hendur eftir nær fjögurra ára rannsókn . Ég tel niðurstöðuna vera mikinn sigur fyrir okkur og viðurkenningu á faglegum og heiðarlegum störfum okkar . Ég hef ítrekað lýst yfir samstarfsvilja okkar til að upplýsa málið og hef aldrei útilokað að einhvers staðar kynnu að hafa átt sér stað mistök . Hins vegar hef ég alltaf sagt að við höfum unnið eftir bestu vitund . Þetta mál hefði geta klárast mun fyrr ef vilji hefði verið fyrir hendi hjá Seðlabankanum . Hins vegar virðist alltaf hafa verið lengra seilst til að finna höggstað á okkur til að réttlæta þessar hörðu aðgerðir í upphafi . Fréttatilkynning frá Samherja hf . Helstu atriði : Hagnaður ársins 2014 var rúmir 11 milljarðar króna . Samherji greiðir 2,6 milljarða króna í tekjuskatt til ríkissjóðs Íslands og 900 milljónir í veiðileyfagjald , samtals 3,5 milljarða vegna reksturs ársins 2014 . Tæpur helmingur af starfsemi Samherja samstæðunnar er erlendis . Félög Samherja seldu afurðir til 60 landa árið 2014 þar af voru 23 lönd í Afríku . Samherji hf. er eignarhaldsfélag um eignarhluti í dóttur - og hlutdeildarfélögum sem flest tengjast sjávarútvegi og vinnslu afurða hérlendis og erlendis . Rekstur útgerðar og fiskvinnslu á Íslandi er í félögunum Samherji Ísland ehf. og Útgerðarfélag Akureyringa ehf. og rekstur fiskeldis er í Íslandsbleikju ehf . Félög samstæðunnar starfa í ellefu löndum og gera upp í níu mismunandi gjaldmiðlum . ( EUR , USD , GBP , ISK , CAD , PLN , DKK , NOK og NAD ) . Samstæðureikningur Samherja er settur fram í evrum en í tilkynningunni eru tölur umreiknaðar í íslenskar krónur miðað við meðalgengi ársins 2014 sem var 155 krónur á hverja evru . Eigendur Samherja og stjórnendur Deutsche Fishfang Union ( DFFU ) undirrituðu í gær samning um smíði tveggja skuttogara við norsku skipasmíðastöðina Kleven í Álasundi . Skipin eru hönnuð af Rolls Royce . Haraldur Grétarsson framkvæmdastjóri DFFU segir að þetta séu ánægjuleg tímamót í rekstri DFFU en Samherji hefur átt og rekið félagið í tuttugu ár . " Við erum búin að fara í gegnum mikla hagræðingu og stundum mögur ár hér í Cuxhaven en nú sjáum við tækifæri til að byggja upp nýjan skipastól fyrir félagið og horfa til framtíðar . Þetta eru fyrstu nýsmíðar félagsins frá því við keyptum það og löngu tímabært skref . Skipin eru eins og þau gerast best í dag , allur aðbúnaður áhafnar verður til fyrirmyndar og vinnuaðstaða eins og best gerist . Hönnun skipanna gerir veiðar þeirra umhverfisvænni en eldri skip , sem er mikilvægt skref fyrir okkur og fiskveiðar framtíðarinnar . " Ágæta samstarfsfólk . Þótt ekki hafi margt fólk úr okkar fiskvinnslu haldið utan er engu að síður töluvert um að samanburður sé gerður á launum í fiskvinnslu hér á landi og í Noregi . Skilgreiningar á vinnutíma og álag á yfirvinnu eru til dæmis mjög mismunandi milli landa og því þarf að taka tillit til þessara þátta auk fjölda annarra þegar þessir hlutir eru bornir saman . Félagið rekur m.a. fimm togara , er með starfsstöðvar á sex stöðum í Norður-Noregi en höfuðstöðvar Nergaard eru í Tromsö . Framkvæmdastjóri þýsku útgerðanna er Haraldur Grétarsson . Vöxtur félagsins hefur verið eftirtektarverður og fjárfestingin í Nergård er rökrétt framhald þar sem yfir 80% af veltu félagsins stafar frá norskum fiski og fiski lönduðum í Noregi . Framkvæmdastjóri Icefresh GmbH er Sigmundur Andrésson . Kæru Starfsmenn Samherji greiðir starfsfólki sínu í landi 450 þúsund króna launauppbót nú í desember , til viðbótar umsaminni 74 þúsund króna desemberuppbót . Í fiskvinnslum Samherja er unnið alla virka daga allt árið um kring . Samvinna allra starfsmanna sem hjá okkur starfa , hvort heldur er við veiðar , fiskvinnslu , fiskeldi eða markaðssetningu og annað er sem fyrr kjölfestan í árangri okkar . Það er alltaf ánægjulegt þegar hægt er að gera betur við starfsfólk , árið hefur gengið vel og þannig skapast tilefni . Við erum því glaðir í dag og mætum áskorunum komandi árs með sama krafti og áður sannfærðir um að við , í samstarfi við ykkur náum að gera betur á næsta ári en því síðasta . Með jólakveðju Þorsteinn Már Baldvinsson Kristján Vilhelmsson Í kjölfar fréttaflutnings af samskiptum stjórnenda Samherja við fulltrúa útgerðar Green Freezer sem strandaði við Fáskrúðsfjörð síðastliðið miðvikudagskvöld viljum við koma eftirfarandi á framfæri : Vilhelm Þorsteinsson EA var fyrstur á strandstað , innan við 30 mínútum frá því ósk barst um aðstoð . Áhöfn Green Freezer var ekki í hættu og Landhelgisgæslan var á leið á staðinn á sérútbúnu skipi . Seinna um nóttina hélt Vilhelm Þorsteinsson aftur til veiða . Hagnaður ársins tæpir 22 milljarðar króna . Hagnaður af sölu eigna 8,1 milljarðar króna . Samherji greiðir 1,7 milljarð króna í tekjuskatt til Ríkissjóðs Íslands og 1 milljarð í veiðileyfagjald , samtals 2,7 milljarða . Tæpur helmingur af starfsemi Samherja samstæðunnar er erlendis . Félög Samherja starfa í ellefu löndum og gera upp í níu mismunandi gjaldmiðlum .